OpenLLM-France/wikimedia huggingface dataset:
# Goryainovita

La goryainovita és un mineral de la classe dels fosfats.

## Característiques

La goryainovita és un fosfat de fórmula química Ca₂(PO₄)Cl. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema ortoròmbic i es coneix un anàleg sintètic seu. Es troba químicament relacionada amb la clorapatita.
Segons la classificació de Nickel-Strunz pertany a «08.BN - Fosfats, etc. amb anions addicionals, sense H₂O, només amb cations de mida gran, (OH, etc.):RO₄ = 0,33:1» juntament amb els següents minerals: aradita, magganasita, fluorpiromorfita, fluorsigaiïta, fluoralforsita, alforsita, belovita-(Ce), clorapatita, mimetita-M, johnbaumita-M, fluorapatita, hedifana, hidroxilapatita, johnbaumita, mimetita, morelandita, piromorfita, fluorstrofita, svabita, turneaureïta, vanadinita, belovita-(La), deloneïta, fluorcafita, kuannersuïta-(Ce), hidroxilapatita-M, fosfohedifana, hidroxilpiromorfita, estronadelfita, fluorfosfohedifana, carlgieseckeïta-(Nd), vanackerita, miyahisaïta, pieczkaïta, hidroxilhedifana, pliniusita, parafiniukita, arctita i krügerita.

## Formació i jaciments

Va ser descoberta a Stora Sahavaara, a la localitat de Sahavaara, al municipi de Pajala (Norrbotten, Suècia). Es tracta de l'únic indret on ha estat trobada aquesta espècie mineral.

## Referències

* ↑ «Goryainovite» (en anglès). Mindat. [Consulta: 13 novembre 2016].
* ↑ «Strunz-mindat (2024) Classification - With only large cations, (OH, etc.):RO4 = 0.33:1». Mindat. [Consulta: 25 juny 2024].
# Cocit

El Cocit (en grec antic Κώκυτος), conegut com a "riu de les lamentacions", era un riu de l'inframón segons la mitologia grega, afluent de l'Aqueront. Estava format per les llàgrimes dels condemnats per la seva mala vida, llàgrimes que es podien gelar en algunes regions del riu. Les seves aigües, segons Plató, eren de color blau fosc i baixaven a gran velocitat. A les seves ribes es troben les ànimes d'aquells qui no han rebut sepultura.
És un riu infernal, un corrent d'aigua molt freda que corre paral·lel a l'Estix, igual que el Flegetont, el "riu de les flames". Aquests rius formen l'extensió d'aigua que han de travessar les ànimes per arribar al regne de l'Hades.

## Referències

* ↑ Transcripció del nom en català d'acord amb els criteris dels hel·lenistes catalans, establits al Diccionari Grec-Català
* ↑ La didàctica de l'accentuació del llatí i la seva repercussió en la transcripció al català dels noms clàssics, Joan Alberich i Mariné https://dugi-doc.udg.edu//bitstream/handle/10256/6532/54057.pdf?sequence=1
* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. D'Homer al segle II dC (en grec - català). Enciclopèdia Catalana - Fundació Institut Cambó, 2015, pàg. 633. ISBN 9788441224223. «Ἑλένη = Hèlena»
* ↑ «Theoi». [Consulta: 1r febrer 2014].
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 113. ISBN 9788496061972.
# Edvard Hočevar

Edvard Hočevar (31 de maig de 1926 - 1 de febrer de 1998) fou un futbolista eslovè de la dècada de 1950.
Fou 1 cop internacional amb la selecció iugoslava.
Pel que fa a clubs, defensà els colors de FK Partizan i NK Odred.

## Referències

* ↑ Edvard Hočevar at Reprezentacija.rs
* ↑ Edvard Hočevar at National-Football-Teams.com
* ↑ All-time FK Partizan players, Hočevar #302 Arxivat 2013-08-01 a Wayback Machine. at FK Partizan official website
* ↑ «1958/59 season at sportsport.ba». Arxivat de l'original el 2014-12-09. [Consulta: 5 octubre 2018].
* ↑ Perfil a Facebook
# Marià Conrado i Asprer de Neuburg

Marià Conrado i Asprer de Neuburg (Palma, 1820-1881) fou un pintor mallorquí.
Marquès de la Fontsanta, fou un pintor autodidacta, relacionat amb l'Acadèmia de Nobles Arts de Palma. Es desplaçà a Madrid el 1839 per servir la reina Isabel II i allà pogué assistir a l'Acadèmia de Belles Arts de San Fernando. El 1860 fou nomenat acadèmic de l'Acadèmia de Belles Arts de Palma. La seva pintura té el paisatge i el costumisme com a tema predominant. La seva producció artística s'inicià entorn de 1840-46. Destaquen: Paisatge amb ruïnes gregues (1846), on posà de manifest la seva clara adscripció romàntica, La torre de Canyamel (1850) i una Vista de Palma (1860). A partir d'aquí es donà a conèixer a través de l'Exposició Agrícola, Industrial i de Belles Arts (1860) on presentà el paisatge Records de Segòvia i un bust, retrat de fang, a la secció d'escultura, amb el qual obtengué la medalla de plata. El 1854 participà en l'Exposició Nacional de Belles Arts amb l'obra El vapor Mazzepa comandat per Pinzón a la cala de Bocoya, costa d'Àfrica, la nit del 26 de febrer de 1812.
També és important la seva producció de temàtica monumentalista, esglésies, convents i edificis islàmics, plens de recursos i sabor romàntic, com Interior d'església gòtica, Banys àrabs de Palma i la sèrie del Convent dels Mínims de Santa Maria del Camí, en diferents estats de conservació.
És un cas interessant en el panorama artístic, mallorquí decimonònic, ja que fou un dels pocs pintors locals que desenvoluparen una producció netament romàntica.
Va impulsar la reedificació de l'Església de la Mare de Déu de la Soledat i el Convent dels Mínims de Santa Maria del Camí, en estat ruïnós després de les exclaustracions dels frares de 1820 i 1835. Comprà l'església i la casa conventual per 35.130 reals, un preu baix quan l'Ajuntament el 1843 n'havia pagat 100.000 reals. El 1861 les obres estaven acabades.
L'any 1865 participà en una baixada a l'interior de les Coves de Son Pou amb un bastiment i una gàbia que hi col·locà Antoni Matas, picapedrer de la capella del Roser de la Parròquia. Va descriure aquesta baixada a la Descripción de la Caverna de Son Pou en la isla de Mallorca, publicada el 1865.

## Referències

* ↑ «Conrado i Asprer de Neuburg, Marià». A: Dolç i Dolç, Miquel (coord.). Gran Enciclopèdia de Mallorca. Volum 4. Palma: Promomallorca, p. 47. ISBN 84-8661702-2.
# Marc Serra Solé

Marc Serra Solé (Barcelona, 5 d'octubre de 1986)) és un jurista, sociòleg i polític català, regidor de l'Ajuntament de Barcelona des de 2019.

## Barcelona

Nascut el 1986 a Barcelona, és veí del Poble Sec. Serra, que ha format part de la plataforma «Tanquem els CIE», va treballar durant la corporació 2015-2019 de l'Ajuntament de Barcelona com a assessor de Jaume Asens, tercer tinent d'alcalde.
Va ser codirector juntament amb Xapo Ortega i Xavier Artigas del documental Tarajal: desmuntant la impunitat a la frontera sud que denuncia els que van ocorre el 6 de febrer de 2014 a la tragèdia d'El Tarajal, quan almenys 15 persones van morir ofegades a Ceuta, a la frontera entre Espanya i el Marroc.
Inclòs com a candidat al número 9 de la llista de Barcelona en Comú-En Comú Guanyem per a les eleccions municipals de 2019 a Barcelona, va ser elegit regidor. Va ser nomenat responsable de Drets de Ciutadania, Participació i Justícia Global i, en substitució de Laura Pérez Castaño, de la regidoria del districte de Sants-Montjuïc.

## Filmografia
### Codirector

* Tarajal: desmuntant la impunitat a la frontera sud (2016)

## Referències

* ↑ López, Ricard «¿Quiénes son los 41 concejales del Ayuntamiento de Barcelona?». Crónica Global, 16-06-2019 [Consulta: 19 juliol 2019].
* 1 2 3 «Marc Serra, veí del Poble-sec, és el nou regidor de Sants-Montjuïc». Tot Barcelona, 11-07-2019. Arxivat de l'original el 2019-07-19 [Consulta: 19 juliol 2019]. Arxivat 2019-07-19 a Wayback Machine.
* ↑ «Marc Serra (BComú), nou regidor de Sants-Montjuïc». La Marina, 10-07-2019 [Consulta: 19 juliol 2019].
* ↑ «El veí del Poble-sec Marc Serra serà el nou regidor del Districte de Sants-Montjuïc». el3.cat, 09-07-2019 [Consulta: 19 juliol 2019].
* ↑ «Marc Serra, nou regidor de Sants-Montjuïc». Ajuntament de Barcelona, 18-07-2019. Arxivat de l'original el 2019-07-19. [Consulta: 19 juliol 2019].
* ↑ «Marc Serra, de Bcomú, nou regidor del Districte». radiohostafrancs, 10-07-2019 [Consulta: 19 juliol 2019].
* ↑ «"El documental" reemet "Tarajal: desmuntant la impunitat a la frontera sud"». Corporació Catalana de Mitjans Audiovisuals. Arxivat de l'original el 19 de juliol 2019. [Consulta: 19 juliol 2019].
# Mario García Torres

Mario García Torres (1975, Monclova, Coahuila, Mèxic) és un artista contemporani Mexicà.

## Biografia

L'interès de Mario García Torres per l'art va començar de molt jove, quan acompanyava a la seva mare que era guia a un museu de la seva ciutat natal. Es va llicenciar en art a Monterrey i, posteriorment, va continuar la seva formació a l'Institut d'Arts de Califòrnia (CalArts), on va realitzar la seva primera obra d'art conceptual: El que passa a Halifax es queda a Halifax, un diaporama de 36 fotografies on es fa un petit homenatge a aquest tipus d'art. Ha exposat en grup i també ha realitzat moltes exposicions individuals incloent el Museu Reina Sofia, Madrid (2010), l'Espai 13 de la Fundació Joan Miró de Barcelona (2009), el museu contemporani Thyssen-Bornemisza Art, Viena (2008), Kadist Art Foundation, Paris (2007), Stedelijk Museum, Amsterdam (2007), Frankfurter Kunstverein de Frankfurt (2007), Biennal de Venècia (2007), Musée d'Art Moderne de la Ville de Paris (2004, 2005 i 2007), MCA Chicago (2007), Tate Modern de Londres (2007) i la Biennal de Moscou (2007). Va ser el guanyador del Premi Cartier a la Fira d'Art Frieze (2007) i actualment té la seu a los Angeles, Califòrnia.

## Obra

Mario García Torres treballa a partir d'elements molt concrets de la Història de l'Art, del cinema, d'altres artistes, de fets del passat, etc. Fa investigacions sobre històries ocultes o fets que encara no s'han resolt. García Torres escull una sèrie de mitjans tecnològics, a les seves intervencions: projeccions de diapositives, pel·lícules i instal·lacions, replanteja la història de l'art contemporani d'una manera personal per crear el que s'ha anomenat una "estètica de la informació".

## Referències

* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS
* ↑ «Mario García Torres gana el Premi Internacional dart Contemporani Diputació de Castelló :: elperiodic.com».
* ↑ «Mario García Torres | modelos para armar».

## Enllaços externs

* Article a White Cube Arxivat 2014-03-12 a Wayback Machine.
* Article a A-Desk
# Mars Hill

* Per a altres significats, vegeu «Mars Hill (Maine)».
Mars Hill és una població del Comtat de Madison (Carolina del Nord) als Estats Units d'Amèrica. Segons el cens dels Estats Units del 2000 tenia 1.764 habitants.

## Demografia

Segons el cens del 2000, Mars Hill tenia 1.764 habitants, 541 habitatges i 312 famílies. La densitat de població era de 352,9 habitants per km².
Dels 541 habitatges en un 20,5% hi vivien nens de menys de 18 anys, en un 45,1% hi vivien parelles casades, en un 11,1% dones solteres, i en un 42,3% no eren unitats familiars. En el 33,1% dels habitatges hi vivien persones soles el 17,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,68.
Per edats la població es repartia de la següent manera: un 11,7% tenia menys de 18 anys, un 43,1% entre 18 i 24, un 16,2% entre 25 i 44, un 15,7% de 45 a 60 i un 13,3% 65 anys o més.
L'edat mediana era de 23 anys. Per cada 100 dones de 18 o més anys hi havia 86,7 homes.
La renda mediana per habitatge era de 32.917 $ i la renda mediana per família de 45.000 $. Els homes tenien una renda mediana de 29.615 $ mentre que les dones 23.625 $. La renda per capita de la població era de 13.366 $. Entorn de l'11,1% de les famílies i el 16,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mars Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mars Hill». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Marty (Dakota del Sud)

Marty és una concentració de població designada pel cens dels Estats Units a l'estat de Dakota del Sud. Segons el cens del 2000 tenia 421 habitants.

## Demografia

Segons el cens del 2000, Marty tenia 421 habitants, 96 habitatges, i 79 famílies. La densitat de població era de 50 habitants per km².
Dels 96 habitatges en un 58,3% hi vivien nens de menys de 18 anys, en un 21,9% hi vivien parelles casades, en un 43,8% dones solteres, i en un 16,7% no eren unitats familiars. En el 16,7% dels habitatges hi vivien persones soles el 4,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,33 i el nombre mitjà de persones que vivien en cada família era de 4,55.
Per edats la població es repartia de la següent manera: un 46,6% tenia menys de 18 anys, un 13,3% entre 18 i 24, un 23% entre 25 i 44, un 11,6% de 45 a 60 i un 5,5% 65 anys o més.
L'edat mediana era de 20 anys. Per cada 100 dones de 18 o més anys hi havia 99,1 homes.
La renda mediana per habitatge era de 18.750 $ i la renda mediana per família de 23.750 $. Els homes tenien una renda mediana de 16.964 $ mentre que les dones 26.250 $. La renda per capita de la població era de 5.917 $. Entorn del 43,1% de les famílies i el 40,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Marty». American Fact Finder. Oficina del Cens dels Estats Units, 12-01-2010.
# Marty

«Marty» té aquests significats:
# Marines

* No s'ha de confondre amb Marine.
«Marines» té aquests significats:
* Marines (Camp de Túria), municipi del País Valencià a la comarca del Camp de Túria (província de València)
* Marines (Val-d'Oise), municipi francès al departament de Val-d'Oise
* Marines, membres d'algun cos d'infanteria de marina
* Cos de Marines dels Estats Units d'Amèrica, cos de les Forces Armades dels Estats Units d'Amèrica
* La Marina, comarca natural valenciana de vegades anomenada en plural per estar dividida entre la Marina Alta i la Marina Baixa.
* Marina (pintura)

## Vegeu també

* Infanteria de marina
Viccionari
# Marsaxlokk Football Club

El Marsaxlokk Football Club és un club maltès de futbol de la ciutat de Marsaxlokk.

## La Plantilla 2008-2009

| N. | Pos. | Nac. | Jugador |
| 2 | DEF | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Malcolm Licari |
| 3 | DEF | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Carlo Mamo (Capità) |
| 4 | MIG | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Gareth Sciberras |
| 5 | DEF | [[Fitxer:Flag of Brazil.svg|23x15px|border |alt=Brasil|link=Selecció de futbol del Brasil|{{#if:|]] | Renato Conceição |
| 6 | DEF | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Brian Said |
| 7 | MIG | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Kevin Sammut |
| 8 | MIG | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Peter Pullicino |
| 9 | DAV | [[Fitxer:Flag of Argentina.svg|23x15px|border |alt=Argentina|link=Selecció de futbol de l'Argentina|{{#if:|]] | Julio Alcorsé |
| 10 | DAV | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Stephen Wellman |
| 11 | DEF | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | William Camenzuli |
| N. | Pos. | Nac. | Jugador |
| 15 | DAV | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Mark Barbara |
| 16 | DEF | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Clive Brincat |
| 17 | MIG | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Trevor Templeman |
| 19 | DAV | [[Fitxer:Flag of Brazil.svg|23x15px|border |alt=Brasil|link=Selecció de futbol del Brasil|{{#if:|]] | Marcelo Pereira |
| 21 | MIG | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Claude Mattocks |
| 22 | POR | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Saviour Darmanin |
| 24 | DEF | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Arnold Buttigieg |
| 25 | MIG | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Christian Cassar |
| 74 | POR | [[Fitxer:Flag of Malta.svg|23x15px|border |alt=República de Malta|link=Selecció de futbol de Malta|{{#if:|]] | Reuben Debono |

## Palmarès

* Lliga maltesa de futbol: 1
       2006/07

## Enllaços externs

* Marsaxlokk FC web oficial
# Marschtief

El Marschtief (en baix alemany Marschdeep) és un afluent pel marge dret del Norder Tief a la Frísia Oriental a l'estat de Baixa Saxònia a Alemanya. Neix al poble de Nessmersiel. El riu rep innombrables petits canals que desguassen els pòlders d'Ostermarsch. Pateix de salinització per la infiltració freàtica d'aigua del mar.
És navegable per canoes i bots sense motor.

## Afluents principals

* Schiffschloot
* Warfertog
* Hilgenrieder Togschloot
* Reitfleettog
* Finkentog
* Kibbelschloot
* Karolinenhoftog
* Vossegattstog
* Rickerstog
* Wischerschloot
* Harketief
* Wahlschloot

## Referències

* 1 2 «06014 Norder Tief» (pdf) (en alemany). Niedersächsisches Ministerium für Umwelt, Energie, Bauen und Klimaschutz, 01-12-2016.
* ↑ «Bootstourismus - Norden - Norder Tief». Wasserwanderwegenetz Nordwesten. [Consulta: 10 juny 2020].
* ↑ «EVN-Karte (mapa)» (en alemany). Entwasserungsverband Norden.
# Marciano della Chiana

Marciano della Chiana és un municipi al territori de la província d'Arezzo, a la regió de la Toscana (Itàlia). Limita amb els municipis d'Arezzo, Castiglion Fiorentino, Foiano della Chiana, Lucignano i Monte San Savino. Pertanyen al municipi de Marciano della Chiana les frazioni de Badicorte, Cesa i San Giovanni dei Mori.
# Mastí

Els mastins són un grup de races canines de grans dimensions distribuïdes al llarg d'Àsia i Europa. Aquests molosos s'han emprat tradicionalment com a gossos bovers, guardians de ramats i de la llar pel seu imponent aspecte i pel seu caràcter dòcil. És freqüent l'ús dels termes molós i dog com a sinònims de mastí.

## Races

* Mastí espanyol
* Mastí dels Pirineus
* Mastí tibetà
* Mastí anglès
* Mastí napolità
* Bullmastiff
* Mastí argentí
* Mastí francès
* Mastí americà
* Mastí de Borinquen
* Terranova
* Presa canari
* Ca de bou
* Pastor d'Anatòlia

## Vegeu també

* Gos de treball
# Martin Combes

* Per a altres significats, vegeu «Combes».
Martin Combes (França, 15 d'abril de 1995) és un actor francès.

## Biografia

Aparegut per primera vegada a la pantalla l'any 2003 al curt metratge Le Marionnettiste, a continuació ha actuat als films Papà, de Maurice Barthélemy, i Les Enfants, de Christian Vincent, tots dos estrenats l'any 2005.

## Filmografia
### Cinema

* 2005: Papa de Maurice Barthélemy: Louis
* 2005: Les Enfants de Christian Vincent: Paul
* 2006: Paris je t'aime, film d'esquetxos, segment Place des Victoires de Nobuhiro Suwa: Justin, el nen desaperegut
* 2009: Avant Poste d'Emmanuel Parraud

### Curts

* 2003: Le Marionnettiste de Cyrille Drevon: Colin
* 2006: Lapin aux cèpes de Jean-Philippe Martin: Jean
* 2007: Noël 347 d'Alice De Vestele et Michaël Bier: el fill perdut
* 2008: Bonne nuit de Valéry Rosier: Matthieu
* 2013: Swing absolu de François Choquet: Trancrède
* 2013: Héros de William S. Touitou: Danny
* 2014: Après la nuit de Philippe de Monts: Valentin
* 2014: Square de Christophe Loizillon
* 2014: Mon petit frère de Clément Poirier: Benjamin
* 2014: Free Party de Frédéric Gélard: Julien
* 2016: Fish and Chicks de Julie Grumbach i Elise McLeod: Erwan

### Televisió

* 2004: Premiers secours (sèrie de televisió), épisode Un enfant en péril de Didier Delaître: Erwan Meyer
* 2007: Le Réveillon des bonnes (minisèrie) de Michel Hassan: Joseph Dubreuil
* 2007: Greco (sèrie de televisió), episodi Petite Julie de Philippe Setbon: Gu Secondat, nen
# Medole

Medole és un municipi de la província de Màntua (regió de la Llombardia, Itàlia).
Medole limita amb els municipis de Castel Goffredo, Castiglione delle Stiviere, Cavriana, Ceresara, Guidizzolo i Solferino.
Pertanyen al municipi les frazioni d'Annunciata, Barcaccia, Ca' Fattori, Ca' Morino, Campo di Medole, Colla, Confini, Crocevia, Gelmina, Rassica, San Damaso, Sassi, Soldana, Tibaldo i Vanni.
* Pieve di Sta. Maria
* Convento dell'Annunciata
* Palazzo Ceni
* Localització de Medole a la província de Màntua
# Michel Leblond

Michel Leblond (10 de maig de 1932 - 17 de desembre de 2009) fou un futbolista francès.

## Selecció de França

Va formar part de l'equip francès a la Copa del Món de 1954.

## Palmarès

* Ligue 1: 1953, 1955, 1958, 1960
* Coupe de France: 1958

## Referències

* ↑ Profile a FFF
* ↑ Profile a racingstub.com
# Millet-i Rûm

El millet-i Rûm ('nació romana') fou el millet dels cristians ortodoxos de l'Imperi Otomà. Estava subordinat a l'autoritat de l'imperi, però gaudia d'una certa autonomia que ha estat comparada amb els guetos. Tot i que el seu nom es referia als romans d'Orient, conquerits progressivament pels turcs entre el 1071 i el 1435, també agrupava serbis, búlgars, romanesos i albanesos, entre altres nacions. A ulls del govern otomà, la identitat del millet es basava fonamentalment en la seva religió i no en els seus orígens ètnics. Les elits hel·lenòfones del millet es feren seva aquesta visió per consolidar la seva posició al cim de la jerarquia social del millet.

## Referències

* ↑ «Eastern Orthodoxy» (en anglès). Encyclopædia Britannica, 20 agost 2020. [Consulta: 24 setembre 2020].
* ↑ Roudometof, 2001, p. 68.

## Bibliografia

* Roudometof, V. Nationalism, Globalization, and Orthodoxy: The Social Origins of Ethnic Conflict in the Balkans (en anglès). Greenwood Press, 2001. ISBN 9780313319495.